b'\n_START_ARTICLE_\nJad\xc5\xbeurveda\n_START_SECTION_\nRevizije\n_START_PARAGRAPH_\nObstajata dve glavni razli\xc4\x8dici Jad\xc5\xbeurveda samhit: \xc5\xa1ukla (\xc2\xbbbela\xc2\xab) in kri\xc5\xa1na (\xc2\xbb\xc4\x8drna\xc2\xab). V obeh se nahajajo stihi, potrebni za obrede, vendar Kri\xc5\xa1na Jad\xc5\xbeurveda v samhiti vklju\xc4\x8duje prozne razprave Brahmane, medtem ko je v \xc5\xa0ukla Jad\xc5\xbeurvedi Brahmana lo\xc4\x8dena in se imenuje \xc5\xa0atapatha Brahmana.\n_START_SECTION_\nLegenda\n_START_PARAGRAPH_\nSode\xc4\x8d po tradiciji je vedski prerok Jagnjavalkja preu\xc4\x8deval jad\xc5\xbeurvedsko zbirko pod vodstvom modreca Vai\xc5\xa1ampajane. Rojstvo Jagnjavalkje je imelo poseben namen, ki so ga napovedali bogovi. Bil je ekasandhigr\xc4\x81hi, kar pomeni, da se je lahko nau\xc4\x8dil karkoli \xc5\xbee ko je stvar prvi\xc4\x8d videl ali sli\xc5\xa1al. U\xc4\x8ditelj in u\xc4\x8denec sta se s\xc4\x8dasoma vedno bolj razhajala v tolma\xc4\x8denju besedila. Nekega dne se je Vai\xc5\xa1ampajana tako razjezil, da je od Jagnjavalkje zahteval, naj mu vrne vse svoje znanje. Jagnjavalkja je nato izbruhal vse svoje znanje, ki ga je pridobil pri modrecu. Drugi u\xc4\x8denci Vai\xc5\xa1ampajane so postali tako \xc5\xbeeljni tega znanja, da so se spremenili v tittiri (ptice) in ga hitro pojedli. Od tod se znanje imenuje Taittirija samhita (izpeljava iz besede tittiri). Po tem ko je Jagnjavalkja izbljuval modre\xc4\x8devo znanje, se je lotil \xc4\x8da\xc5\xa1\xc4\x8denja Surje (son\xc4\x8dnega boga) in tako dobil novo znanje neposredno od Narajane, ki ga je v obliki \xc5\xberebca (v\xc4\x81ji-r\xc5\xabpa) nau\xc4\x8dil \xc5\xa0ukla Jad\xc5\xbeurvedo.'